Драги седмаци,

Надам се да сте сви добро и здраво и да сте се већ навикли на новонасталу епидемиолошку ситуацију и учење на даљину.

Ево и првог задатка из биологије. Надам се да сте одгледали данашњи час из биологије на РТС 3 каналу на којем је наставник обрадио Систем органа за циркулацију. Пошто ми нисмо још одрадили Систем органа за дисање, шаљем вам материјал за ту лекцију, ви треба да препишете у своје свеске и да нацртате шему система органа за дисање. Имате и да одговорите на једно питање на крају лекције. Одговор можете да напишете у Word документу или у свесци. Слику одговора или Word документ ми пошаљите на mail: BiologijaKPII@gmail.com до среде у 15 часова.

Велики поздрав,

наставница биологије

Систем органа за дисање

Дисање: размена гасова између организма и спољашње средине; жива бића удишу кисеоник а издишу угљен – диоксид.

Дисање: 1) спољашње (плућно): размена гасова између плућа и крви

 2) унутрашње (ћелијско): обавља се у митохондријама; хранљиве материје се, у присуству кисеоника, разлажу при чему настају енергија, угљен – диоксид и вода.

Грађа:

1. Нос
2. Ждрело
3. Гркљан
4. Душник
5. Душнице
6. Плућа

Плућни мехурићи – на крају душничких цевчица, обавијени капиларима да би кисеоник могао уђе у крв, а угљен – диоксид из крви у плућне мехуриће.

Плућна марамица – обавија плућа и повезује их са грудним кошем

Пречага (дијафрагма) – мишићна преграда која има важну улогу у покретима дисања

Гласне жице – набори слузокоже у гркљану које својим треперењем производе глас.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Задатак: - нацртајте шему органа за дисање код човека.

* Одговорите на питање: Како добијамо енергију за све животне процесе?

За одговор треба да повежете знања из система органа за варење и ситема органа за дисање а помоћи ће вам и потпитање: Које је крајње одредиште хране и кисеоника у нашем телу?

Од помоћи ће вам бити и видео на Youtube каналу – Изокренута учионица. Препоручујем да га погледате.

<https://youtu.be/KNQhCtKBt-8?list=PLxl6mqrIwO9Kc38pF2sD2muEWC4RPcm2K>